Στίβος στους Θερινούς Ολυμπιακούς Αγώνες 2020 – 400 μέτρα με εμπόδια ανδρών

Το αγώνισμα των 400 μέτρων με εμπόδια ανδρών στους Θερινούς Ολυμπιακούς Αγώνες 2020 πραγματοποιήθηκε από τις 30 Ιουλίου έως και τις 3 Αυγούστου 2021 στο Ολυμπιακό Στάδιο του Τόκιο.  Αγωνίστηκαν συνολικά 36 αθλητές από 26 έθνη. 

Σε μία κούρσα που χαρακτηρίστηκε ως μία από τις καλύτερες στην ιστορία των Ολυμπιακών Αγώνων,  νικητής αναδείχθηκε Κάρστεν Βάρχολμ από τη Νορβηγία, σημειώνοντας νέο παγκόσμιο ρεκόρ με επίδοση 45.94 δευτερολέπτων. Ξεπέρασε κατά 0.76 δευτερόλεπττα το δικό του προηγούμενο παγκόσμιο ρεκόρ, που είχε σημειωθεί ένα μήνα πριν. Ο ασημένιος Ολυμπιονίκης Ράι Μπέντζαμιν από τις Ηνωμένες Πολιτείες, κατέρριψε επίσης το προηγούμενο ρεκόρ με επίδοση χαμηλότερη κατά 0.53 δευτερόλεπτα,  ενώ ο Βραζιλιάνος Άλισον ντος Σάντος κατέκτησε το χάλκινο μετάλλιο ξεπερνώντας το προηγούμενο Ολυμπιακό ρεκόρ κατά 0.06 δευτερόλεπτα. Ήταν η πρώτη φορά που η Νορβηγία και η Βραζιλία κερδίζουν μετάλλιο σε αυτό το αγώνισμα, ενώ οι ΗΠΑ βρίσκονται στο βάθρο για 4η συνεχόμενη χρονιά

Σύνοψη 
Μετά από μια δεκαετία κυριαρχίας του Έντουιν Μόουζες, ο Κέβιν Γιανγκ κατέρριψε το τότε παγκόσμιο ρεκόρ (47.02), σημειώνοντας επίδοση 46.78 στον Ολυμπιακό Τελικό του 1992, όντας ο πρώτος άνθρωπος που έσπασε το όριο των 47 δευτερολέπτων (ο καλύτερος χρόνος του Μόουζες ήταν 47.02). Το όριο των 47 δευτερολέπτων ξεπεράστηκε ξανά το  2018 από τον Αμπντεραχμάν Σάμπα και στη συνέχεια το 2019, όταν ο Κάρστεν Βάρχολμ και ο Ράικονεν Μπέντζμιν το έσπασαν στον ίδιο αγώνα.

Στις Ολυμπιακές Δοκιμές των Ηνωμένων Πολιτειών το 2021, ο Μπέντζαμιν έχασε για λίγο το παγκόσμιο ρεκόρ του Γιανγκ και μια εβδομάδα αργότερα, ο Γουόρχολμ το ξεπέρασε, σημειώνοντας επίδοση 46.70. Έτσι, πολλοί πίστευαν ότι θα χρειαζόταν μία επίδοση πάνω από το νέο παγκόσμιο ρεκόρ για να κερδίσει κάποιος το χρυσό μετάλλιο στους Αγώνες του 2020.

Τόσο ο Μπέντζαμιν όσο και ο Βάρχολμ είχαν παρόμοια επίδοση στον πρώτο ημιτελικό, με τον Βάρχολμ να επιταχύνει στον τερματισμό σημειώνοντας επίδοση 47.30, έναντι του 47.37 του Μπέντζαμιν. Ο Σάντος έτρεξε 47.31 και κέρδισε τον δεύτερο ημιτελικό επί του Σάμπα.

Στον τελικό, ο Βάρχολμ ξεκίνησε γρήγορα, κερδίζοντας ένα ελαφρύ πλεονέκτημα στο πρώτο εμπόδιο. Στην διπλανή εσωτερική λωρίδα, ο Μπέντζαμιν μπόρεσε να δει τη θέση του αντιπάλου του. Μέχρι το πέμπτο εμπόδιο, ο Βάρχολμ είχε πλεονέκτημα μισού διασκελισμού, αλλά στην τελευταία στροφή, ο Μπέντζαμιν ακολούθησε σταθερά. Ο Μπέντζαμιν, με την ορμή που είχε, πέρασε το τελευταίο εμπόδιο μαζί με τον Βάρζολμ, αλλά ο τελευταίος κατάφερε να ανοίξει και να κερδίσει απόσταση στα τελευταία 40 μέτρα πριν τη γραμμή του τερματισμού, κερδίζοντας έτσι την κούρσα με διαφορά δύο μέτρων. 

Η επίδοση του Βάρχολμ ήταν 45.94 δευτερόλεπτα - σπάζοντας για πρώτη φορά το όριο των 46 δευτερολέπτων - και καταρρίπτοντας το ήδη υπάρχον δικό του παγκόσμιο ρεκόρ κατά 0.76 δευτερόλεπτα. Ο Μπέντζαμιν σημείωσε επίδοση 46,17 δευτερολέπτων, δηλαδή μισό δευτερόλεπτο πιο γρήγορα από το προηγούμενο παγκόσμιο ρεκόρ και κέρδισε το ασημένιο μετάλλιο. Ο χάλκινος Ολυμπιονίκης Άλισον ντος Σάντος έκανε χρόνο 46.72, μόλις 0.02 δευτερόλεπτα πιο αργός από το προηγούμενο παγκόσμιο ρεκόρ του Βάρχολμ και κατά 0.06 δευτερόλεπτα γρηγορότερος από το προηγούμενο Ολυμπιακό Ρεκόρ του Μόουζες. Ακόμη και χωρίς την απόδοση του Βάρχολμ, ο χρόνος του Μπέντζαμιν θα ήταν η μεγαλύτερη βελτίωση στο παγκόσμιο ρεκόρ από το 1968. Το ρεκόρ του Βάρχολμ βελτίωσε το προηγούμενο ρεκόρ του κατά 1,6%, σημειώνοντας τη μεγαλύτερη ποσοστιαία βελτίωση σε παγκόσμιο ρεκόρ στίβου ανδρών από το 1996, όπου ο Μάικλ Τζόνσον μείωσε το παγκόσμιο ρεκόρ των 200 μέτρων κατά 1,7%. Χρησιμοποιώντας το σύστημα βαθμολογίας της World Athletics σε μια προσπάθεια σύγκρισης της ποιότητας της επίδοσης του Βάρχολμ με τα παγκόσμια ρεκόρ σε άλλα αγωνίσματα πίστας των ανδρών, οι μόνες επιδόσεις παγκοσμίου ρεκόρ ανώτερες από του Βάρχολμ ήταν τα ρεκόρ του Γιουσέιν Μπόλτ στα 100 και στα 200 μέτρα. 

Η κατάταξη όλων των εποχών άλλαξε σημαντικά, με τον Γιάνγκ να κατεβαίνει στο Νο. 4, αφού και οι τρεις Ολυμπιονίκες έσπασαν το Ολυμπιακό του ρεκόρ. Επιπλέον, και οι τρεις έσπασαν τα αντίστοιχα ηπειρωτικά ρεκόρ, 6 από τους 8 φιναλίστ σημείωσαν νέα εθνικά ρεκόρ,  ενώ και οι 8 φιναλίστ κατέγραψαν τους καλύτερους χρόνους στην ιστορία για τις αντίστοιχες τελικές θέσεις τους στον αγώνα. 

Η τελική κούρσα ήταν από τις λίγες όπου και οι τρεις Ολυμπιονίκες κατέρριψαν το υπάρχον Ολυμπιακό ρεκόρ, ενώ και οι δύο πρώτοι κατέρριψαν το υπάρχον παγκόσμιο ρεκόρ. Το ίδιο ακριβός αποτέλεσμα σημειώθηκε στον τελικό των 400 μέτρων με εμπόδια γυναικών την επόμενη μέρα.

Ιστορικό 
Αυτή ήταν η 27η εμφάνιση του αγωνίσματος, το οποίο εισαχθεί για πρώτη φόρα το 1900 και έμεινε εκτός Ολυμπιακού προγράμματος μόνο το 1912. Παγκόσμιος πρωταθλητής της χρονιάς εκείνης ήταν ο Νορβηγός Κάρστεν Γουόρχολμ, ενώ ο χρυσός Ολυμπιονίκης του 2016, Κέρον Κλεμέντ από τις Ηνωμένες Πολιτείες δεν συμμετείχε για να υπερασπιστεί τον τίτλο του.  Οι Βρετανικές Παρθένοι Νήσοι αγωνίστηκαν για πρώτη φορά στα 400 μέτρα με εμπόδια ανδρών, ενώ οι Ηνωμένες Πολιτείες έκαναν την 26η εμφάνισή τους, έχοντας χάσει μόνο τους αγώνες του 1980 που είχαν μποϊκοτάρει.

Ολυμπιακή Πρόκριση 
Κάθε Εθνική Ολυμπιακή Επιτροπή (ΕΟΕ) είχε την δυνατότητα να δηλώσει μέχρι 3 αθλητές σε αυτό το αγώνισμα. Το όριο πρόκρισης που έπρεπε να πιάσουν οι αθλητές για να κερδίσουν μια θέση στους Αγώνες, ήταν τα 48.90 δευτερόλεπτα. Το όριο καθορίστηκε από την World Athletics. Επιπλέον, αθλητές που δεν έπιασαν το όριο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Αυτοί που βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 40 συμμετεχόντων.

Η περίοδος πρόκρισης ήταν αρχικά από την 1η Μαΐου 2019 έως τις 29 Ιουνίου 2020, Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 29 Ιουνίου 2021. Η περίοδος καθορισμού της παγκόσμιας κατάταξης ήταν από την 1η Μαΐου 2019 μέχρι τις 30 Ιουνίου 2020, Οι αθλητές είχαν την δυνατότητα να πιάσουν το όριο, σε όλες τις επίσημες διοργανώσεις του ανοιχτού στίβου. Αποτελέσματα σε κλειστό στίβο, δεν λήφθηκαν υπ' όψη.

Οι ΕΟΕ μπορούν επίσης να χρησιμοποιήσουν τον κανόνα της καθολικότητάς, σύμφωνα με τον οποίο μπορούν να συμμετέχουν στο αγώνισμα αθλητές που δεν πληρούν τα κριτήρια πρόκρισης, εάν προέρχονται από χώρες που δεν εκπροσωπούνται καθόλου από άνδρες σε κανένα αγώνισμα του στίβου. Οι ΕΟΕ μπορούν να δηλώσουν τους αθλητές στο αγώνισμα οποιαδήποτε στιγμή. 3 έθνη αποφάσισαν μέχρι στιγμής να χρησιμοποίησαν αυτήν τη δυνατότητα σε αυτό το αγώνισμα.

Μορφή αγωνίσματος 
Το αγώνισμα διεξήχθει σε 3 διαφορετικούς γύρους, όπως και σε κάθε διοργάνωσε μετά το 1908. Τα προκριματικά αποτελούταν από 5 προκριματικές, με 7 αθλητές σε κάθε μία. Στον ημιτελικό προκρίνονταν οι 4 ταχύτεροι της κάθε σειράς και οι επόμενοι 4 αθλητές με την καλύτερη επίδοση από όλες τις σειρές. Εκεί οι 24 προκριθέντες χωρίστηκαν σε 3 σειρές, από τις οποίες προκρίνονταν οι 2 πρώτοι της κάθε σειράς, μαζί με τους επόμενους 2 που σημείωσαν τους καλύτερους χρόνους. Στον τελικό προκρίθηκαν 8 φιναλίστ, όπου ο ταχύτερος κέρδισε τον αγώνα.

Ρεκόρ 
Πριν από τον αγώνα, υπήρχαν τα εξής ρεκόρ:

Νέα ρεκόρ 
Τα παρακάτω ρεκόρ σημειώθηκαν κατά την διάρκεια του αγώνα:

Πρόγραμμα 
Τα 400 μέτρα με εμπόδια ανδρών πραγματοποιήθηκαν σε τρεις ξεχωριστές ημέρες.

Αποτελέσματα

Προκριματικά 
Προκρίνονται: οι 4 πρώτοι από κάθε σειρά (Q) και οι 4 ταχύτεροι από όλες τις σειρές (q)

Σειρά 1

Σειρά 2

Σειρά 3

Σειρά 4

Σειρά 5

Ημιτελικοί 
Κανόνας πρόκρισης: οι 2 πρώτοι από κάθε σειρά (Q) και οι 2 ταχύτεροι από όλες τις σειρές (q)

1ος Ημιτελικός

2ος Ημιτελικός

3ος Ημιτελικός

Τελικός

Παραπομπές 

Στίβος στους Θερινούς Ολυμπιακούς Αγώνες 2020